यह प्रभाग परि‍षद के पांच संस्‍थाओं/केन्‍द्रों के संबंध में प्रशासनि‍क प्रभाग के रूप में कार्य करता है। ये संस्‍थान/केन्‍द्र हैं- खाद्य औषध एवं वि‍षवि‍ज्ञान अनुसंधान केन्‍द्र, हैदराबाद, आई सी एम आर आनुवंशि‍क अनुसंधान केन्‍द्र, मुम्‍बई, राष्‍ट्रीय प्रयोगशाला जंतुवि‍ज्ञान केन्‍द्र, हैदराबाद, राष्‍ट्रीय पोषण संस्‍थान, हैदाराबाद, राष्‍ट्रीय प्रजनन स्‍वास्‍थ्‍य अनुसंधान संस्‍थान, मुम्‍बई । इसके अलावा यह प्रभाग पोषण एवं नवजात स्‍वास्‍थ्‍य पर दो उन्‍नत अनुसंधान केन्‍द्रों और 31 मानव प्रजनन स्‍वास्‍थ्‍य केन्‍द्रों के एक नेटवर्क से भी प्रशासनि‍क रूप में संबद्ध है।

इसके द्वारा देश के वि‍भि‍न्‍न मेडि‍कल कॉलेजों और अनुसंधान संस्‍थानों में एक्‍स्‍ट्राम्‍युरल अनुसंधान को वि‍त्‍तीय सहायता प्रदान करके प्रजनन क्षमता नि‍यमन, बंध्‍यता और प्रजनन वि‍कारों, पूर्व चि‍कि‍त्‍सीय प्रजनन ओर आनुवंशि‍क वि‍षवि‍ज्ञान, अस्‍थि‍सुषि‍रता, संरचनात्‍मक जैवि‍की, मातृ एवं शि‍शु स्‍वास्‍थ्‍य, कि‍शोरवय प्रजनन स्‍वास्‍थ्य, गर्भनि‍रोध, पोषण, कुपोषण एवं संक्रमण, ह्रासी रोगों, खाद्य जीवरसायन तथा खाद्य एवं औषध वि‍षवि‍ज्ञान के क्षेत्रों में भी अनुसंधान को बढ़ावा दि‍या जाता है।

सामाजिक एवं व्‍यवहारात्‍मक अनुसंधान यूनिट
प्रजनन स्‍वास्‍थ्‍य और पोषण प्रभाग
असंचारी रोग प्रभाग
कार्य